**Tilskudd til oppstart og tilvenning i barnehage for nyankomne flyktninger**

Barnehagene får etter søknad et engangstilskudd på 15 000 kr ved opptak av barn som er nyankomne flyktninger.

Tilskuddet til barnehagene er en del av tilskuddet som kommunen mottar fra Integrerings- og Mangfoldsdirektoratet (IMDi) for bosetting av nyankomne flyktninger i aldersgruppa 0-5 år.

Etter at barnet er plassert, skal barnehagen sende søknad om midler på eget søknadsskjema som ligger på kommunens hjemmeside. **Søknaden sendes på sikker melding/eDialog. Merkes med saksnummer: 25/22028**

Beløpet utbetales til barnehagen snarest mulig.

Midlene skal benyttes til tolk og annen støtte for barnet og foresatte i oppstartsfasen og det første året i barnehagen.

Barnehagen skal føre oversikt over hvordan midlene blir benyttet, og barnehagemyndigheten kan be om å få innsyn i denne.